Diit 34
Dit puɔnyä gɔɔyä Kuɔth
(Dit Dee-bid)
Cio̱o̱k 34 
Dit Dee-bid mëë kɛtdɛ mëë cɛ rɔ bar kɛ Ä-bi-mɛ-lɛk mëë cɛ rɔ cäp ala ram mi dɔ̱a̱r.
1
Ɣän bä Kuoth Nhial puany
gua̱thni diaal,
bi liakdɛ te thokdä ni ciaŋ.
2
Bi yiëëdä Kuoth Nhial liak,
bi can ɛ liŋ kä bi lo̱ckiɛn tɛɛth.
3
Bia liakɛ Kuoth Nhial
kɛɛl kɛ ɣä,
biaa puanynɛ ciötdɛ kɛɛl!
4
Cä Kuoth Nhial thiec kɛ luäk,
kä cuɛ ɣä loc,
kä cuɛ ɣä kän kä tin diaal
tin dualä kɛ kɛ.
5
Kä nɛy diaal tin guɛckɛ jɛ
tɛth lo̱ckiɛn,
kä /cikɛ bi met tekɛ pöc.
6
Cu can ɛmɛ ciöt,
kä cu Kuoth Nhial jɛ liŋ,
kä cuɛ jɛ kän rɛy riknikɛ diaal.
7
La puɔ̱t jääk Kuɔth Nhial gekä
nɛɛni tin luɔ̱thkɛ jɛ,
kä bɛ kɛ kän.
8
Ɣɔ̱n Kuoth Nhial bi gɔɔydɛ nɛn!
Tɛ̈th lɔaac akɛ nɛy tin
lua̱kɛ rɔ jɛ!
9
Luɔ̱thɛ Kuoth Nhial lö nɛɛkɛ,
kɛ ɣöö nɛy tin luɔ̱thkɛ jɛ
thilɛ mi go̱o̱r kɛn ɛ!
10
Kä loony la cuckɛ
kä la näk buɔthkɛ,
duundɛ ɣöö nɛy tin görkɛ
Kuoth Nhial bikɛ tekɛ ŋɔak
diaal ti gɔw.
11
Bia lö gaatkä, bia liɛŋɛ ɣä,
ɣän bä yɛ ŋi̱eec
kɛ luth Kuɔth Nhial.
12
Ɛŋa kä yɛ mɔ nhɔk tëkɔ,
mi bi tëk kɛ ni̱n ti ŋuan
kɛ ɣöö bi lɔcdɛ kulɛ tɛɛth
kɛ ti gɔw?
13
Tit lɛpdu kɛ lat kä ti jiäk,
kä /cu ruac kacä lat.
14
Ri̱t rɔ kä jiäk, lätni ni gɔy,
go̱r ni mal, kä guurni ni jɛ.
15
Kuoth Nhial guicɛ ji̱ cuŋni,
kä liŋɛ luliɛn.
16
Kä Kuoth Nhial lo̱kɛ nɛy
tin la̱tkɛ jiäk,
la jakɛ kɛ̈kdiɛn kä ruec
wi̱i̱ muɔ̱ɔ̱n.
17
Mi ci ji̱ cuŋni thiec kɛ luäk,
la liŋ Kuoth Nhial kɛ,
kä la luäkɛ kɛ rɛy
riknikiɛn diaal.
18
Kuoth Nhial thia̱kɛ kɛ nɛy
tin ci lo̱ckiɛn baath,
kä la luäkɛ nɛy tin
ci thil ŋa̱th.
19
Rik akɛ ji̱ cuŋni,
duundɛ ɣöö la luäk Kuoth Nhial kɛ
rɛydiɛn kɛn diaal.
20
Bɛ cɔ̱wkiɛn diaal tit,
thilɛ kɛl mi bi tööl thi̱n.
21
Duer bɛ ji̱ nyuɔɔni näk,
kä nɛy tin lökɛ ji̱ cuŋni
bakɛ luk.
22
La luɛl Kuoth Nhial
tëk ja̱a̱ŋnikɛ,
thilɛ nɛy ti lua̱kɛ rɔ̱ jɛ,
ti ba luk.
